বয়স যতই হোক না কেন অভিনেতারা সব সময় নিজেদের পরিপাটি ও তরুণভাবেই উপস্থাপন করতে পছন্দ করেন। মুখভর্তি দাড়িতে জাহিদ হাসানের মুখে বয়সের ছাপ ভেসে উঠেছে। তবে তা নিয়ে চিন্তিত নন তিনি। জাহিদ বলেন, সব সময় আমি হিরোর মতো চেহারা নিয়ে থাকতে চাই না। মাঝেমধ্যে নিজেকে নিজের মতো করেই উপস্থাপন করতে পছন্দ করি। কাজ দিয়ে দর্শকের ভালোবাসা অর্জন করতে চাই। দেখতে কেমন লাগছে সেটা আমার কাছে মুখ্য নয়। ‘স্যাটারডে আফটারনুন’ ছবির শুটিং শুরু হবে ৫ জানুয়ারি। এতে জাহিদ হাসান একজন মুসলিম ব্যবসায়ী চরিত্রে অভিনয় করবেন। যৌথ প্রযোজনার এই ছবিটিতে আরো অভিনয় করবেন বাংলাদেশের অভিনেত্রী তিশা ও ফিলিস্তিনের অভিনেতা ইয়াদ হুরানি।